A-magasinet 17. mai – Jeg skvatt da jeg forsto at noen ble provosert bare ved å se bilde av meg i en norsk bunad

Noman Mubashir (43) gledet seg stort til å kommentere barnetoget i sin nye bunad. Så ble det hets, kritikk og streik istedenfor.

18. mai 2018 22:41 Sist oppdatert 21. mai 2018

Det startet med nyheten om at Mubashir skulle være programleder for NRKs 17. mai-sending sammen med Haddy N´jie og Dennis Vareide. Da kom nettrollene frem, de som mener at mennesker med brun hud ikke bør opptre på TV på selveste nasjonaldagen. Og i et blogginnlegg på Nettavisen skriver tegner og skribent Karine Haaland at «NRK har satt ut Mubashir som åte for for alle rasister.»

– Hva tenkte du da du leste Haaland?